
	          PARLAMENTUL ROMÂNIEI

        CAMERA DEPUTAŢILOR


	


	Comisia pentru buget,

       finanţe şi bănci

            Nr. 4c-2/946 


	
	Comisia pentru politică economică, reformă și privatizare
Nr. 4c-1/442/2022


Bucureşti,  4 octombrie 2023
PLx 503/2022
CĂTRE

BIROUL  PERMANENT AL

CAMEREI  DEPUTAŢILOR


Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr. 90/2022 privind acordarea unor facilităţi pentru creditele acordate de bănci şi instituţii financiare nebancare anumitor categorii de debitori, transmis Comisiei pentru buget, finanțe și bănci și Comisiei pentru politică economică, reformă și privatizare, spre dezbatere în procedură de urgență, cu adresa nr. PLx 503/2022 din 26 septembrie 2022,  Camera Deputaţilor fiind Cameră decizională. 

     
În raport cu obiectul şi conţinutul său, proiectul de Lege face parte din categoria legilor ordinare.

	
                                      PREȘEDINTE, 

Bogdan-Iulian HUȚUCĂ


	
	PREȘEDINTE, 

Costel Neculai DUNAVA

asupra

proiectului de Lege pentru aprobarea Ordonanţei de urgenţă a Guvernului nr. 90/2022 privind acordarea unor facilităţi pentru creditele acordate de bănci şi instituţii financiare nebancare anumitor categorii de debitori


În conformitate cu prevederile art. 95 și ale art. 117 alin. (3) din Regulamentul Camerei Deputaţilor, Comisia pentru buget, finanţe şi bănci și Comisia pentru politică economică, reformă și privatizare  au fost sesizate, spre dezbatere pe fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr. 90/2022 privind acordarea unor facilităţi pentru creditele acordate de bănci şi instituţii financiare nebancare anumitor categorii de debitorie, transmis cu adresa nr. PLx 503/2022 din 26 septembrie 2022.

Senatul, în calitate de primă Cameră sesizată, a adoptat proiectul de Lege în şedinţa din 19 septembrie 2022.

Conform prevederilor art. 75 din Constituţia României, republicată, şi ale  art. 92 alin. (9) pct. 1 din Regulamentul Camerei Deputaţilor, Camera Deputaţilor este Cameră decizională.

La dezbaterea proiectului de Lege s-au avut în vedere avizele favorabile ale Consiliului Legislativ și Consiliului Economic și Social, precum și avizele favorabile ale Comisiei pentru drepturile omului, culte și minorități, Comisiei pentru agricultură, silvicultură, industrie alimentară și servicii specifice, Comisiei pentru industrii și servicii și Comisiei juridice, de disciplină și imunități. 
Proiectul de Lege supus dezbaterii are ca obiect de reglementare crearea unor facilităţi privind obligaţiile de plată a ratelor şi dobânzilor scadente aferente împrumuturilor acordate debitorilor persoane fizice, persoane fizice autorizate, întreprinderi individuale, întreprinderi familiale, întreprinderi mici şi mijlocii, profesiilor liberale şi cele care se exercită în baza unor legi speciale, indiferent de forma de exercitare a profesiei, precum şi persoanelor juridice.
Potrivit reglementărilor art. 62 și ale art. 64 din Regulamentul Camerei Deputaţilor, membrii celor două Comisii au examinat proiectul de Lege în şedinţe separate. 
Membrii Comisiei pentru politică economică, reformă și privatizare au examinat proiectul de Lege în şedinţa din 25 septembrie 2023. Din numărul total de 19 membri ai Comisiei au participat la dezbateri 13 deputaţi.

Membrii Comisiei pentru buget, finanţe şi bănci au examinat proiectul de Lege în ședința din data de 4 octombrie 2023. La ședința Comisiei pentru buget, finanţe şi bănci deputații și-au înregistrat prezența conform listei de prezență.

La ședințele celor două Comisii au participat, în calitate de invitați, domnul  Alin Marius Andrieș, Secretar de Stat și domnul Bogdan Zincă, șef serviciu, ambii din cadrul Ministerului Finanțelor. 
 
În urma examinării proiectului de Lege şi a opiniilor exprimate, membrii celor două Comisii au hotărât, cu majoritatea voturilor deputaților prezenți, să transmită plenului Camerei Deputaţilor, prezentul raport comun prin care se propune adoptarea proiectului de Lege pentru aprobarea Ordonanţei de urgenţă a Guvernului nr. 90/2022 privind acordarea unor facilităţi pentru creditele acordate de bănci şi instituţii financiare nebancare anumitor categorii de debitori, în forma adoptată de Senat. 

În raport cu obiectul şi conţinutul său, proiectul de Lege face parte din categoria legilor ordinare.

	
	

	PREȘEDINTE,
	PREȘEDINTE,

	Bogdan-Iulian HUȚUCĂ


	Costel Neculai DUNAVA



	SECRETAR,
	SECRETAR,

	Iulius Marian FIRCZAK
	KELEMEN Attila

	Șef serviciu,

Giorgiana ENE
	Șef serviciu,

Lidia-Graziella SEGĂRCEANU


Consilier parlamentar,

Valentina ROTARU

